CELEX: C2005/205/60
Language: da
Date: 2005-08-20 00:00:00
Title: Sag T-239/05: Sag anlagt den 1. juli 2005 af The Black & Decker Corporation mod Kontoret for Harmonisering i det Indre Marked (Varemærker og Design)

20.8.2005   
            
            
               DA
            
            
               Den Europæiske Unions Tidende
            
            
               C 205/33
            
         Sag anlagt den 1. juli 2005 af The Black & Decker Corporation mod Kontoret for Harmonisering i det Indre Marked (Varemærker og Design)
   (Sag T-239/05)
   (2005/C 205/60)
   Det sprog, stævningen er affattet på: engelsk
   Ved De Europæiske Fællesskabers Ret i Første Instans er der den 1. juli 2005 anlagt sag mod Kontoret for Harmonisering i det Indre Marked (Varemærker og Design) af The Black & Decker Corporation, Towson, Maryland (USA), ved solicitor P. Harris.
   Den anden part i sagen for appelkammeret var Atlas Copco Aktiebolag, Stockholm (Sverige).
   Sagsøgeren har nedlagt følgende påstande:
   
               —
            
            
               Afgørelse truffet den 19. april 2005 af Første Appelkammer ved Kontoret for Harmonisering i det Indre Marked (Varemærker og Design) (sag R 727/2004-1) annulleres.
            
         
               —
            
            
               Det fastslås, at indsigelsessag nr. B497 596 skal afvises.
            
         
               —
            
            
               Harmoniseringskontoret tilpligtes at betale de omkostninger, sagsøgeren har afholdt i forbindelse med den foreliggende sag og klagesagen.
            
         Søgsmålsgrunde og væsentligste argumenter:
   
               Ansøger om EF-varemærket:
            
            
               Sagsøgeren
            
         
               EF-varemærket, der søges registreret:
            
            
               Tredimensionalt varemærke i farverne sort og gul, i form af et værktøj for varer i klasse 7 (manuelt betjent bærbart elektrisk maskinværktøj etc.).
            
         
               Indehaver af det i indsigelsessagen påberåbte varemærke eller tegn:
            
            
               Atlas Copco Aktiebolag.
            
         
               Det i indsigelsessagen påberåbte varemærke eller tegn:
            
            
               Ikke-registrerede varemærker og tegn, der bruges erhvervsmæssigt for maskinværktøj i alle medlemsstater.
            
         
               Indsigelsesafdelingens afgørelse:
            
            
               Afvisning af indsigelsen.
            
         
               Appelkammerets afgørelse:
            
            
               Den påklagede afgørelse annulleres og sagen hjemvises til Indsigelsesafdelingen til videre behandling.
            
         
               Søgsmålsgrunde:
            
            
               Sagsøgeren har gjort gældende, at indsigelsen skulle have været afvist, da den i strid med regel 18, stk. 1, i forordning nr. 2868/95 (1) ikke tilstrækkeligt entydigt angav de ældre varemærker og tegn, den var støttet på.
            
         
      (1)  Kommissionens forordning (EF) nr. 2868/95 af 13.12.1995 om gennemførelsesbestemmelser til Rådets forordning (EF) nr. 40/94 om EF-varemærker (EFT L 303 af 15.12.1995, s. 1).